Lav et referat af nedenstående tekst:

Tekst:
Det vakte opsigt, da en litauisk indregistreret lastbil slingrede afsted på motorvej E45 ved Hobro. Episoden fandt sted 10. januar ved godt 11-tiden, da lastbilen blandt andet sejlede afsted hen over flere vognbaner, før en politipatrulje standsede chaufføren for at tjekke, om alt var, som det skulle være. Det var det ikke, og der var en god grund til den usikre kørsel. Chaufføren – en 38-årig mand fra Ukraine - fik nemlig efterfølgende taget en blodprøve, som nu har vist, at han kørte med en promille på minimum 2,90. Kan blive udvist Anklagemyndigheden lægger i forbindelse med sagen op til, at den 38-årige ukrainer skal frakendes retten til køre bil i Danmark i tre år. Det bliver dog heller ikke aktuelt, hvis retten imødekommer anklagerens andet ønske om, at manden også skal udvises af Danmark med forbud mod at sætte sine ben i landet igen de næste seks år. Den 38-årige har siddet varetægtsfængslet siden 10. januar, da politiet standsede ham. Det fremgår ikke, før sagen kommer for retten tirsdag, hvordan manden forholder sig til anklagerne.

Referat:
Der var slinger i valsen, da en lastbil blev taget på E45. Nu skal chaufføren i retten.